વર્તુળોએ વધુમાં કહ્યું હતું કે પ્રસારણ દરમિયાન પ્રસિદ્ધ કરવા માટેની જાહેરખબરો પર દાવાનો આધાર રહેશે. ધર્મા પ્રોડકશન્સનું વીમા કવચ તેને કરારમાં જણાવાયેલાં સકટોને કારણે શો અટકાવાતાં, રદ કરાતાં કે શોમાં અવરોધ સર્જાતાં થતાં નુકસાન સામે રક્ષણ આપતું હોવાનું કહેવાય છે. 'દોસ્તાના' અને આઈસીએલ મેચોનો વીમો ઉતાનારી કંપની અલાયન્સ ઈન્શૂરન્સ બ્રોકર્સ પ્રા. લિ.ના ડિરેકટર અત્તુર ઠક્કરે સ્પષ્ટતા કરી હતી કે ક્રિકેટ મેચ માટેનું વીમા કવચ ફિલ્મ નિર્માતા કે વિતરક માટેના કવચ કરતાં તદ્દન અલગ હોય છે. ધર્મા પ્રોડકશન્સનાં સીઈઓ અપૂર્વ મહેતાએ કહ્યું હતું કે અમે દાવો નોંધાવ્યો છે અને આતંકવાદી હુમલા બાદ અન્ય અનેક નિર્માતાઓ આવું વીમા કવચ મેળવવાના છે. 'ફના'નો બહિષ્કાર કરાતાં ગુજરાતમાં યશરાજ ફિલ્મ્સને ઘણું આર્થિક નુકસાન થયું હતું.